**SELETUSKIRI**

Vabariigi Valitsuse korralduse eelnõule „Raha eraldamine Vabariigi Valitsuse

omandireformi reservfondist“

**1. Sissejuhatus**

Korraldusega eraldatakse Kliimaministeeriumi taotlusel Vabariigi Valitsuse omandireformi reservfondi vahenditest Keskkonnaministeeriumi Infotehnoloogiakeskusele (KEMIT) tagastamatu toetusena **63 000 eurot** katastriandmete kvaliteedi tõstmisega seotud Maa-ametile ostetava arvutitarkvara kulude katteks 2024-2027. aastal.

**Arvutitarkvara**

Maa-amet koostab ja esitab taotluse raha eraldamiseks Vabariigi Valitsuse omandireformi reservfondist katastriandmete kvaliteedi tõstmisega seotud kulude katteks. Nelja töötaja lisandumisel on vajalik soetada vajalik arvutitarkvara igale töötajale. Maa-ameti katastrimõõdistamise ja -kontrolli osakonnas on kasutusel maamõõduandmete töötlemiseks ja joonestamiseks Microstationi graafikaprogramm koos Digicad maamõõduprogrammiga. Arvutitarkvara ostab ja annab Maa-ameti kasutusse KEMIT.

Eeltoodust tulenevalt teeb Rahandusministeerium ettepaneku eraldada Vabariigi Valitsuse omandireformi reservfondist tagastamatu toetusena KEMIT-le **63 000 eurot** (ilma käibemaksuta) katastriandmete kvaliteedi tõstmiseks vajaliku arvutitarkavara soetamise kulude katteks 2024-2027. aastal.

Riigiasutusele eraldatakse eelarve ainult põhikulude tegemiseks. Käibemaksu saab riigiasutus lisada oma arvestusliku käibemaksu kontolt juurde.

Vabariigi Valitsuse omandireformi reservfondi jääk enne käesoleva korralduse vastuvõtmist on **xx,xx miljonit eurot.**

Vabariigi Valitsuse korralduse eelnõu ja seletuskirja on koostanud Rahandusministeeriumi riigivaraosakonna juhtivspetsialist Annike Riibe (611 3694, [annike.riibe@fin.ee](mailto:annike.riibe@fin.ee)), Keskkonnaministeeriumi Infotehnoloogiakeskuse teenindusvaldkonna juht Villu Kägo (tel. 50 62 693, villu.kago@kemit.ee).